# ברנו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברנו

מדינה | צ'כיה
מחוז | {{{מחוז}}}
ראש העירייה | ד"ר ריצרד סבובודה
שטח | 230.2011 קמ"ר
תאריך ייסוד | בשנת 1243
אוכלוסייה - עירונית | 366,661 נכון ל-2006
קו רוחב קו אורך | 49°12' צפון 16°37' מזרח
אזור זמן | UTC+1/בקיץ UTC+2
אתר אינטרנט רשמי | Brno

ברנו (בצ'כית Brno, בגרמנית Brünn), העיר השנייה בגודלה בצ'כיה. מקור השם אינו ברור, ההסבר הסביר ביותר הוא שמקורו בשפה סלאבית עתיקה בה brnie משמעותו בוץ או brniti שמשמעותו מגן או מבצר. יש הסוברים כי מקור השם במילה "הר" בשפה קלטית שפה ששלטה באזור לפני השתלטות הסלאבים.

## [עריכה] גיאוגרפיה

ברנו ממוקמת בדרום מזרח המדינה בחיבור הנהרות סביטבה וסוורטקה. העיר היא עיר הבירה הפוליטית והתרבותית של אזור דרום מורביה ומהווה המרכז של מורביה בכלל. העיר ממוקמת בחיבור הדרכים בין הציוויליזציות בדרום אירופה לצפונה. עקב מיקומה בין ההרים לבין המישור העיר נהנת מאקלים נוח ומתון.

## [עריכה] היסטוריה

ברנו הוכרה כעיר על ידי ואצלב הראשון מלך בוהמיה בשנת 1243, אבל האזור יושב כבר במאה ה- 5 לספירה. החל מהמאה ה- 11 שמשה העיר כמקום מושבה של שושלת פשֵימִסל ששלטה בבוהמיה ובאזורים בפולין. במאה ה-14 העיר שימשה אחד המרכזים בהם נפגשה האספה המוראבית, כאשר העיר אולומוק משמשת המרכז השני.

במהלך מלחמת שלושים השנים, בשנים 1643 ו-1645, ברנו הייתה העיר היחידה שהצליחה לעמוד בפני המצור השבדי, מה שאיפשר לאימפריה האוסטרו הונגרית לשקם את צבאה ולעמוד בלחץ ההתקפות השבדי. כאות הוקרה לעמידתה האיתנה, זכתה העיר להטבות מיוחדות במעמדה כעיר והוקם בה מבצר ברוקי. בשנת 1742 ניסו הפרוסים לכבוש את העיר ללא הצלחה, ובשנת 1777 הוקמה בה בישופות.

במאה ה-18, בעקבות התפתחות התעשייה והמסחר, גדלה העיר מאוד והפכה אחת מהמרכזים התעשיתיים המרכזיים במורביה. בשנת 1839 מסילת הרכבת הראשונה הגיעה לעיר, בשנת 1847 הארה באמצעות גז החלה ובשנת 1869 נבנתה מערכת הטראם הראשונה בעיר. עקב הגידול המהיר נהרסו הביצורים של העיר והמבצר המרכזי הפך בית כלא של האימפריה האוסטרו הונגרית הן לפושעים פליליים והן לפושעים פוליטיים.

בתקופת הרפובליקה הראשונה 1919-1938 הפיתוח נמשך והוקמה בעיר אוניברסיטה על שמו של תומס מסריק (1919), בה הוקם הצבא הצ'כי (1919) וכן הוקמו בה גני ירידים בשנת 1928. העיר הפכה לא רק מרכז תעשייתי כי אם גם מרכז תרבותי ורוחני.

בתקופת מלחמת העולם השנייה העיר הייתה תחת שלטון נאצי ורבים מתושביה הצ'כים הוצאו להורג, לאחר המלחמה התושבים ממוצא גרמני גורשו לאוסטריה (כ- 40,000 מהם). זמן קצר לאחר המלחמה השתלטו העיר הפכה קומונסטית עם המהפכה הקומוניסטית בצ'כוסלובקיה (1948) שהסתיימה במהפכת הקטיפה בשנת 1989.

## [עריכה] ברנו היום

בשנת 1993 לאחר הפיצול מסלובקיה הוקמו או הועברו לעיר, בית המשפט החוקתי הצ'כי, בית המשפט העליון של צ'כיה וכן לשכת התובע הכללי. לעיר היסטוריה ארוכה במרוצי מכוניות ואופנועים כבר משנות ה-30 של המאה ה-20 עת הוקם בסמוך לעיר מסלול מרוצים. לאחר הפסקה של שנים רבות, המסלול נבנה מחדש בשנת 1987 והחל לארח מרוצים בינלאומיים כשגולת הכותרת היא מרוצי אופנועי גרנד פרי.

## [עריכה] יהודים

העדות הראשונה על יהודים באזור היא משנת 1253 מתקופת אוטקר השני משושלת פשֵימִסל, שבה היהודים זכו להגנה של המונארך והיו ואסלים של הכתר. כואסלים זכו היהודים מצד אחד להגנה ומצד שני נאלצו לשלם מיסים גבוהים (על פי העדות שלמו היהודים בשנת 1933 25% מהוצאות הבניה של חומות העיר). על פי הערכה התגוררה בעיר קהילה של כ- 1000 יהודים באותה תקופה (על פי כמות המסים ששולמה). מרבית היהודים עסקו במסחר של עורות וצמר, למרות שהותר להם להיות אופים נגרים וחייטים. חלק מהיהודים היו מלווים בריבית אך הם לא הורשו להחזיק באדמות במקרה ומלווה לא שילם את חובו. בתקופת המגפה השחורה ברנו הייתה אחת הערים היחידות שהסכימה לקבל יהודים מגורשים.

בתקופת השואה שמשה ברנו מרכז לפליטים מצ'כוסלובקיה אך מרבית היהודים גורשו למחנה הריכוז טרזין בשנים 41-42.

כיום יש קהילה המונה כ-300 יהודים בברנו.

## [עריכה] אתרים

- המוזיאון של גרגור מנדל, המוזיאון שוכן במנזר עתיק בו עבד ופיתח מנדל את הגנטיקה.
- וילה טוגנדהאט (Tugenndhat House) - נחשבת אחת הדוגמאות היפות לאדריכלות המודרנית, נבנתה על ידי האדריכל הגרמני לודוויג מיס ואן דר-רוהה בשביל משפחה יהודית עשירה בשם זה בשנת 1930, המשפחה ברחה לונצואלה בשנת 1938 עם עליית הנאצים לשלטון.
- טירת שפִילבֶּרק (Spilberk) - טירה בסגנון בארוק ששמשה שנים רבות המבצר המגן של העיר ומקום מושבם של מלכי שושלת פשֵימִסל. מאוחר יותר הפכה הטירה לבית כלא.

## [עריכה] ערים תאומות

- לידס, אנגליה
- רן, צרפת
- אוטרכט, הולנד
- סנקט פלטן, אוסטריה
- שטוטגרט, גרמניה

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: ברנו

- Brno — האתר הרשמי של העיר
- Brno — עובדות בסיסיות, אתרים ומלונות
- הגלריה המורבית בברנו
- אוניברסיטת מאסריק
- מאמר על יהדות ברנו
- מאמר נוסף על יהדות ברנו

מקור: http://he.wikipedia.org../../../%D7%91/%D7%A8/%D7%A0/%D7%91%D7%A8%D7%A0%D7%95.html

קטגוריה: צ'כיה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Беларуская
- Български
- Brezhoneg
- Bosanski
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Galego
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Latina
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenčina
- Српски / Srpski
- Svenska
- 中文